“Azərbaycan Respublikası Hökuməti ilə İtaliya Respublikası Hökuməti arasında təhsil, mədəniyyət, elm və texnologiya sahələrində əməkdaşlıq haqqında Saziş” çərçivəsində Azərbaycan Milli Elmlər Akademiyası və İtaliya Respublikası Xarici İşlər və Beynəlxalq Əməkdaşlıq Nazirliyi tərəfindən elan edilmiş tədqiqatçıların mübadiləsini nəzərdə tutan müştərək layihə müsabiqəsinə yer elmləri, tibb və biotibb, fizika və astrofizika, mədəni irsə tətbiq olunan texnologiyaları üzrə 20 layihə təqdim edilmişdi.

Azərbaycan və İtaliya tərəfinin ekspertizası nəticəsində 2 biotibb, 1 yer elmləri və 1 mədəni irsin mühafizəsi üzrə layihə qalib olmuşdur. Bu layihələrin icrası üzrə “İtaliya Respublikasi Xarici İşlər və Beynəlxalq Əməkdaşlıq Nazirliyi ilə Azərbaycan Milli Elmlər Akademiyası arasında 2021-2023-cü illər üçün Elmi və Texnoloji Əməkdaşliq üzrə İcra Proqramı” Azərbaycan Milli Elmlər Akademiyasının prezidenti akademik Ramiz Mehdiyev və İtaliya Respublikasi xarici işlər və beynəlxalq əməkdaşlıq nazirinin müavini Manlio Di Stefano tərəfindən imzalanmışdır.

Qalib layihələrin siyahısı

|  |  |  |  |
| --- | --- | --- | --- |
| **Tədqiqat sahəsi** | **Layihənin adı** | **Azərbaycan tərəfdaşı** | **İtaliya tərəfdaşı** |
| Biotibb | Baş və boyun xərçəngi üçün (IMRT, VMAT və 3D-konformal planlaşdırma metodları) uyğunlaşdırılmış radioterapiya | Milli Onkologiya Mərkəzi | IOV-IRCCSPadova |
| Biotibb | Azərbaycanda dəqiq onkologiya üçün mükəmməllik mərkəzinin təşkili | AMEA Biologiya və Tibb Elmləri Bölməsi | INT “Fondazione G. Pascale”- IRCCS |
| Yer Elmləri | Böyük Qafqazda (Azərbaycan) və Apennində (İtaliya) CH4 və CO2 ilə zəngin olan fluid təzahürlərinın geokimyası və geoloji-struktur nəzarəti: geodinamik təsirlər | AMEA Geologiya və Geofizika İnstitutu | CNR |
| Mədəni irsin mühafizəsi | Torpaq tikinti materiallarının konsolidasiyası üçün yeni məhsullar və protokolların inkişaf etdirilməsi  | AMEA Arxeologiya və Etnoqrafiya İnstitutu  | Università della Calabria |